62021TO0232_INF
Uznesenie Všeobecného súdu (ôsma komora) z 18. marca 2022 – Saure/Komisia
(vec T‑232/21)
„Žaloba o neplatnosť – Prístup k dokumentom – Nariadenie (ES) č. 1049/2001 – Korešpondencia Komisie týkajúca sa množstiev a dodacích lehôt vakcín proti COVID‑19 spoločnosti AstraZeneca – Implicitné odmietnutie prístupu – Výslovné rozhodnutie prijaté po podaní žaloby – Zastavenie konania – Návrhy na úpravu žalobných návrhov – Prekážka začatého konania – Zjavná neprípustnosť“
1.
Žaloba o neplatnosť – Fyzické alebo právnické osoby – Záujem na konaní – Žaloba proti implicitnému zamietavému rozhodnutiu Komisie, ktoré sa týka žiadosti o prístup k dokumentom – Rozhodnutie zrušené prijatím neskoršieho explicitného rozhodnutia Komisie – Zánik záujmu na konaní – Zastavenie konania
(článok 263 ZFEÚ; Rokovací poriadok Všeobecného súdu, článok 130 ods. 2 a 7)
(pozri body 23 – 27)
2.
Súdne konanie – Žalobné návrhy – Úprava v priebehu konania – Považovanie za podanie žaloby – Námietka prekážky začatého konania – Zhodnosť účastníkov konania, predmetu konania a dôvodov v obidvoch žalobách – Neprípustnosť žaloby podanej ako druhej
(Rokovací poriadok Všeobecného súdu, článok 86)
(pozri body 30, 33, 34)
Výrok rozsudku
1.
Konanie o návrhoch na zrušenie implicitného rozhodnutia Európskej komisie z 30. apríla 2021, ktorým bola zamietnutá opakovaná žiadosť o prístup k určitým dokumentom, sa zastavuje.
2.
Vo zvyšnej časti sa žaloba zamieta ako zjavne neprípustná.
3.
Komisia znáša svoje vlastné trovy konania a je povinná nahradiť trovy konania pána Hansa‑Wilhelma Saureho, ktoré vznikli v súvislosti so žalobou a návrhom na zastavenie konania.
4.
H. Saure znáša svoje vlastné trovy konania a je povinný nahradiť trovy konania Komisie súvisiace s návrhom na úpravu žaloby.